L’Ajuntament de Sagunt anima la ciutadania a participar en les jornades La ciutat com a espai educatiu. Sagunt com a Ciutat Educadora este cap de setmana
21 de gener 2020

![](/media/k3wlfoka/64_c_cartell_jornades_ciutat_educadora.jpg)  
  

L’Ajuntament de Sagunt, a través de la Regidoria d’Educació, vol animar la ciutadania a participar en les jornades La ciutat com a espai educatiu. Sagunt com a Ciutat Educadora que tindran lloc en el Centre Cultural Mario Monreal divendres 24 i dissabte 25 de gener. 

  

A la inauguració de les jornades, que tindrà lloc a les 17.15 a càrrec del Conservatori Professional de Música Joaquín Rodrigo amb una actuació musical, assistirà, entre altres personalitats, la directora general d'Innovació Educativa i Ordenació, Margarida Castellano. Este esdeveniment està organitzat per la Generalitat Valenciana i el Cefire Sagunt i compta amb la col·laboració de l’Ajuntament de Sagunt i Sagunt Ciutat Educadora.

  

A estes jornades, a les qual també està convidat el professorat mitjançant el Cefire Sagunt, podran assistir totes aquelles persones interessades en fer de l’educació un eix vertebrador de la ciutat i de la societat.

  

Per al professorat interessat a participar-hi, les [jornades ​](http://cefire.edu.gva.es/sfp/index.php?seccion=edicion&id=8172216&usuario=formacion)serviran com a acreditació de 8 hores ja que es fan conjuntament amb el Cefire de Sagunt. Aquelles persones que no pertanyen al professorat i estiguin interessades a participar-hi hauran d’adreçar-se al departament d’Educació de l’Ajuntament de Sagunt.

  

El regidor d’Educació, José Manuel Tarazona, ha recordat que s’està treballant «**perquè el nostre municipi millore com a Ciutat Educadora, per això és molt important esta jornada**».

  

Entre altres ponents importants, destaca el prestigiós professor reconegut internacionalment, Miguel Ángel Santos, que vindrà en exclusiva a Sagunt a impartir la conferència d’obertura de les jornades, divendres 24 a les 17.30 hores,  davall el nom “Que la teua ciutat siga millor perquè tu hi vius”. Santos és catedràtic emèrit de Didàctica i Organització Escolar per la Universitat de Màlaga entre altres títols i reconeixements i, a més, ha publicat 42 llibres en diferents idiomes.

  

A més, diferents ajuntaments presentaran les seues experiències com a Ciutat Educadora, així com diferents centres educatius que també presentaran les seues experiències de centre. 

​

Tota la programació ací:

![](/media/qmmjaip5/64_c_programa_jornades_ciutat_educadora.jpg)   

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-anima-la-ciutadania-a-participar-en-les-jornades-la-ciutat-com-a-espai-educatiu-sagunt-com-a-ciutat-educadora-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-anima-la-ciutadania-a-participar-en-les-jornades-la-ciutat-com-a-espai-educatiu-sagunt-com-a-ciutat-educadora-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-anima-la-ciutadania-a-participar-en-les-jornades-la-ciutat-com-a-espai-educatiu-sagunt-com-a-ciutat-educadora-este-cap-de-setmana/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-anima-la-ciutadania-a-participar-en-les-jornades-la-ciutat-com-a-espai-educatiu-sagunt-com-a-ciutat-educadora-este-cap-de-setmana/)